อยากทราบว่าอาการนี้ (โรคหัวใจโต + โลหิตจาง + เกล็ดลิ่มเลือด) ถึงขั้นร้ายแรงมากไหม- ต้องถึงขั้นผ่าตัดหัวใจหรือเปล่า- เป็นไปได้ไหมที่จะกลับบ้านมาดูแลตัวเองตามคำแนะนำ เพื่อให้หายปกติ และจะใช้เวลารักษานานไหมผู้ป่วยเป็นยายของผม อายุ 70 ปีขอบครับ
สวัสดีค่ะ โรคหัวใจโต โลหิตจางนั้น เป็นโรคเรื้อรัง ที่ต้องรักษาและติดตามอาการกับแพทย์อย่างต่อเนื่อง อาจจะไม่หายขาด แต่ควบคุมอาการได้หัวใจโต เป็นภาวะที่หัวใจมีขนาดใหญ่กว่าปกติ เกิดจากหลากหลายสาเหตุด้วยกัน แต่ส่วนมากเกิดจากภาวะความดันโลหิตสูงหรือโรคหลอดเลือดหัวใจ โรคลิ้นหัวใจรั่ว โรคกล้ามเนื้อหัวใจผิดปกติ เป็นต้นอาการเช่นหายใจเหนื่อยหอบ รู้สึกอ่อนเพลีย น้ำหนักเพิ่ม ขาบวใจสั่น หรือหัวใจเต้นไม่สม่ำเสมอ จากาอากรที่กล่าวมา น่าจะเป็นอาการของโรคหัวใจโตได้เช่นกัน ซึ่งแนะนำว่าถ้ามีอาการกำเริบเป็นบ่อยๆ ควรกลับไปพบแพทย์ที่ดูแลอีกครั้ง โดยส่วนใหญ่แล้วถ้าไม่มีสาเหตุที่เกี่ยวกับลิ้นหัวใจหรือลักษณะโครงสร้างหัวใจผิดปกติ ก็ไม่ได้มีข้อบ่งชี้ในการผ่าตัดการรักษาเน้นตามสาเหตุ หากไม่มีสาเหตุชัดเจนอาจให้ยาเพื่อช่วยลดอาการเหนื่อยและน้ำคั่งเช่นยาขับปัสสาวะ ยาลดความดันโลหิตและลดอัตราการเต้นของหัวใจ ยาลดอาการหัวใจเต้นผิดจังหวะ เป็นต้น